**Zavod za hitnu medicinu Zadarske županije**

**Zadar, Ivana Mažuranića 28**

Broj: 01-3012/2024

Zadar, 29.8.2024. godine

Na temelju članka 15. Statuta Zavoda za hitnu medicinu Zadarske županije (Službeni glasnik Zadarske županije 15/23), ravnateljica Zavoda za hitnu medicinu Zadarske županije, sa sjedištem u Zadru, Ivana Mažuranića 28, donosi

**ODLUKU**

**o poništenju javnog natječaja**

1. Poništava se javni natječaj objavljen na mrežnim stranicama Hrvatskog zavoda za zapošljavanje www.burzarada.hzz.hr dana 26.6.2024. godine (Odluka ravnateljice Zavoda za hitnu medicinu Zadarske županije od 26.6.2024. godine, ur. broj 01-2284/2024), a koji se odnosi na popunjavanje radnih mjesta i to:

* medicinska sestra/tehničar (m/ž) u timu T1, – 1 izvršitelj na neodređeno vrijeme u ispostavi Benkovac.

1. Protiv ove Odluke nije dopušteno podnošenje pravnih lijekova.
2. Ova Odluka objavit će se na mrežnoj stranici i oglasnoj ploči Zavoda za hitnu medicinu Zadarske županije.

**Obrazloženje**

Dana 26.6.2024. godine ravnateljica Zavoda za hitnu medicinu Zadarske županije donijela je Odluku o objavljivanju javnog natječaja za popunjavanje radnih mjesta u Zavodu za hitnu medicinu Zadarske županije i to medicinska sestra/tehničar (m/ž) u timu T1, – 1 izvršitelj na neodređeno vrijeme u ispostavi Benkovac. Radnica Zavoda za hitnu medicinu Zadarske županije zaposlena na radnom mjestu med. sestre/tehničara u timu T1 u ispostavi Benkovac podnijela je zahtjev za premještaj na radno mjesto med. sestre/tehničara u timu T2 u Zadru, te je stoga raspisan javni natječaj za zapošljavanje na njezino radno mjesto. Kako je radnica naknadno odustala od premještaja, ovom se odlukom poništava javni natječaj od 26.6.2024. godine, ur. broj 01-2284/2024.

Ravnateljica:

Ivana Šimić, dipl.oec.

Dostaviti: Oglasna ploča/mrežna stranica Zavoda